Dame i gospodo delegati, poštovani gosti srdačno vas pozdravljam i otvaram 16. sjednicu Doma naroda Parlamentarne skupštine Bosne i Hercegovine. Na sjednicu su pozvani naši redovni gosti, predsjedavajući i članovi Predsjedništva BiH, predsjedavajući i članovi Savjeta ministara BiH, predstavnici međunarodnih organizacija i ambasada u BiH koji redovno prate rad našeg Doma, parlamentarni vojni povjerenik BiH, predsjednik Odbora za žalbe građana Parlamentarne skupštine BiH, predstavnici Institucije ombudsmena za ljudska prava BiH. Sjednici prisustvuje 14 delegata, od toga iz reda Bošnjaka 4, Hrvata 5 i srpskog naroda 5. Delegat Fahrudin Radončić iz opravdanih razloga nije u mogućnosti da prisustvuje sjednici. Napominjem da su delegati Ljilja Zovko i Dragutin Rodić dobili odgovore na njihova postavljena delegatska pitanja. Delegatkinja Ljilja Zovko dobila je odgovor u pisanoj formi na pitanje od Uprave za indirektno oporezivanje BiH, pa ja sad pozivam delegatkinju da izjavi da li je zadovoljna dobijenim odgovorom i da komentar, ukoliko ga ima? Izvolite.
Hvala lijepo. Pa, odgovorom nisam zadovoljna u smislu što procedura nije završila, pa evo ako mogu da zadužim tijelo da mi pošalje odgovor, Upravu za indirektno oporezivanje, da mi pošalje odgovor kada završi procedura, da vidim kako je završila. Hvala.
Tretiraćemo to kao dopunsko pitanje, tako da će služba nadležna proslijediti tu vrstu vašeg zahtjeva. Hvala Vam. Slijedeći ima riječ, uvaženi delegat gospodin Dragutin Rodić, koji je takođe dobio odgovor u pisanoj formi od predsjedavajućeg Savjeta ministara BiH, gospodina Denisa Zvizdića. Izvolite gospodine Rodiću, da li ste zadovoljni dobijenim odgovorom? 2
Pa obzirom da od trenutka postavljanja pitanja i dobijenog odgovora, intenzivirana je aktivnost na mehanizmu koordinacije i vidim da to ide u dobrom pravcu i mislim da i kroz odgovor se vidi da je otvorenost za razgovore postojala i mislim da će to na kraju rezultirati dobrim ishodom. Hvala.
Hvala Vam, gospodine Rodiću. Sad prelazimo na dnevni red sjednice. Za 16. sjednicu predložen je sljedeći Dnevni red 1. Usvajanje Zapisnika sa 15. sjednice Doma naroda Parlamentarne skupštine BiH; 2. Zahtjev Savjeta ministara BiH za razmatranje Prijedloga zakona o izmjeni Zakona o Javnom radio-televizijskom sistemu Bosne i Hercegovine ро hitnom postupku, u skladu s članom 124. Poslovnika Doma naroda, zakon broj : 01,02-02-1-037/16 od 22.02. 2016; 3. Zahtjev delegata Marija Karamatića za razmatranje Prijedloga zakona o izmjeni Zakona o udruženjima i fondacijama Bosne i Hercegovine po hitnom postupku, u skladu sa članom 124. Poslovnika Doma naroda, zakon broj: 02-02-1-668/16 od 24.02.2016. godine; 4. Prijedlog zakona o štrajku zaposlenih u institucijama BiH (drugo čitanje), predlagač: Savjet ministara BiH, zakon broj: 01,02-02-1-24/15 od 13.11.2015. i 10.12.2015. godine; 5. Prijedlog zakona o izmjenama i dopunama Zakona o kontroli kretanja oružja i vojne opreme (drugo čitanje), predlagač: Savjet ministara BiH, zakon broj: 01,02- 02-1-36/15 od 28.12.2015. godine; 6. Prijedlog zakona o dopunama Zakona o odlikovanjima Bosne i Hercegovine (prvo čitanje), predlagač: Savjet ministara BiH, zakon broj: 01,02-02-1-37/15 od 28.12.2015. i 16.02.2016. godine; 7. Prijedlog službenog prečišćenog teksta Zakona Bosne i Hercegovine o izvršenju krivičnih sankcija, pritvora i drugih mjera, predlagač: Ustavnopravna komisija Doma naroda, broj: 02/1-50-8-22-14/16 od 03.02.2016. godine; 8. Prijedlog službenog prečišćenog teksta Zakona o državljanstvu Bosne i Hercegovine, predlagač: Ustavnopravna komisija Doma naroda, broj: 02/1-50-8- 22-14/16 od 03.02.2016. godine; 9. Izvještaj o radu parlamentarnog vojnog povjerenika BiH za 2015. godinu, broj: 01,02-50-19-419/16 od 04.02.2016. godine; 10. Izvještaj o radu Odbora za žalbe građana Parlamentarne skupštine BiH za 2015. godinu, broj: 01,02-50-19-469/16 od 08.02.2016. godine; 11. Izvještaj o radu Ustavnopravne komisije Doma naroda Parlamentarne skupštine BiH za 2015. godinu, broj: 02/1-50-8-456/16 od 08.02.2016. godine; 12. Izvještaj o radu Komisije za spoljnu i trgovinsku politiku, carine, saobraćaj i komunikacije Doma naroda Parlamentarne skupštine BiH za 2015. godinu, broj: 02/2-50-8-456/16 od 09.02.2016. godine; 3 13. Izvještaj o radu Komisije za finansije i budžet Doma naroda Parlamentarne skupštine BiH za 2015. godinu, broj: 02/3-50-8-456/16 od 10.02.2016. godine; 14. Izvještaj o radu Zajedničke komisije za ekonomske reforme i razvoj Parlamentarne skupštine BiH za 2015. godinu, broj: 03/3-50-14-237/16 od 04.02.2016. godine; 15. Izvještaj o radu Zajedničke komisije za odbranu i bezbjednost BiH za 2015. godinu, broj: 03/1-50-14-237/16 od 01.02.2016. godine; 16. Izvještaj o radu Zajedničke komisije za nadzor nad radom Obavještajno- bezbjednosne agencije Bosne i Hercegovine za 2015. godinu, broj: 01,02-50-14- 237/16 od 15.02.2016. godine; 17. Izvještaj o radu Zajedničke komisije za administrativne poslove Parlamentarne skupštine BiH za 2015. godinu, broj: 03/5-50-14-237/16 od 08.02.2016. godine; 18. Izvještaj o radu Zajedničke komisije za ljudska prava Parlamentarne skupštine BiH za 2015. godinu, broj: 03/6-50-14-237/16 od 10.02.2016. godine; 19. Izvještaj o radu Zajedničke komisije za evropske integracije Parlamentarne skupštine BiH za 2015. godinu, broj: 01,02-50-14-237/16 od 19.01.2016. godine; 20. Dopuna godišnjeg plana obuke i vježbi pripadnika i jedinica Oružanih snaga Bosne i Hercegovine u inostranstvu za 2016. godinu, podnosilac: Ministarstvo odbrane BiH, broj: 03/1,03/1a-03-339-1/15 od 19.02.2016. godine; 21. Izvještaj o utvrđivanju rang-liste kandidata za imenovanje zamjenika generalnog revizora Kancelarije za reviziju institucija BiH, dostavljen od Privremene zajedničke komisije oba doma Parlamentarne skupštine BiH za provođenje procedure imenovanja zamjenika generalnog revizora Kancelarije za reviziju institucija BiH, broj: 01,02-34-2-551/16 od 15.02.2016. godine; 22. Prijedlog zaključka o osnivanju Privremene zajedničke komisije oba doma Parlamentarne skupštine BiH za provođenje procedure za izbor četiri člana Upravnog odbora Agencije za razvoj visoko obrazovanje i unapređenje kvaliteta predlagač: Zajednički kolegijum oba doma Parlamentarne skupštine BiH, broj: 01,02-50-14-838/16, od 16.03.2016. godine; 23. Davanje saglasnosti za ratifikaciju Protokola o saradnji i traženju nestalih lica između Savjeta ministara Bosne i Hercegovine i Vlade Republike Srbije, broj: 01,02-05-2-541/16 od 15.02.2016. godine. Da li se neko javlja za riječ radi izmjena i dopuna eventualnih, ovog predloženog dnevnog reda? Prijavljenih nema. Ovo je usaglašeni dnevni red Kolegijuma Doma naroda, pa se o njemu ne glasa, ukoliko nema primjedbi. Prelazimo na tačku jedan, Ad. 1. Usvajanje Zapisnika sa 15. sjednice Doma naroda Parlamentarne skupštine Bosne i Hercegovine Otvaram raspravu. Da li se neko javlja za riječ? Prijava nema, zahvaljujem. 4 Prelazimo na izjašnjavanje o Zapisniku. Zahvaljujem. Od prisutnih 14 delegata – 13 delegata je bilo za, protiv nije bio niko, uzdržan je bio 1 delegat. Iz Federacije – 8 za, uzdržan 1. Iz Republike Srpske – 5 za. Postoji opšta i entitetska većina, pa konstatujem da je Zapisnik sa 15. sjednice Doma naroda Parlamentarne skupštine BiH usvojen. Tačka dva, Ad. 2. Zahtjev Savjeta ministara BiH za razmatranje Prijedloga zakona o izmjeni Zakona o Javnom radio-televizijskom sistemu Bosne i Hercegovine ро hitnom postupku, u skladu s članom 124. Poslovnika Doma naroda, zakon broj : 01,02-02-1-037/16 od 22.02. 2016.
U ime Kluba Bošnjaka, treba nam pauza 15 minuta.
Po zahtjevu šef Kluba Bošnjaka u Domu naroda, dajem pauzu od 15 minuta. Nastavljamo sjednicu u 12:30 sati. [[PAUZA]] Dame i gospodo, da li imamo kvorum? Imamo kvorum. Evo čim kolega Bariša. Dakle, uz saglasnost šefa Kluba bošnjačkog naroda koji je zatražio pauzu za ovu sjednicu, kao i mojih uvaženih kolega članova Kolegija Doma naroda Parlamentarne skupštine BiH, ja ću vas informisati o tome kako je korisno potrošeno ovo vrijeme koje je iskorišteno za pauzu, koju je tražio gospodin Genjac. Gospodin Genjac je nakon obavljene diskusije, u svome klubu zatražio konsultacije sa članovima Kolegija Doma naroda Parlamentarne skupštine BiH na temu tačke dnevnog reda koja se zove zakon o, da budem precizan, Prijedlog zakona o izmjeni Zakona o Javnom radiotelevizijskom sistemu BiH po hitnom postupku i nakon obavljenih konsultacija, mi članovi Kolegija, dakle, izlazimo sa informacijom pred vas, koja je rezultat razgovora na ovu temu. A ta informacija glasi ovako – uvažavajući, dakle, sva bitna pitanja koja se odnose na ovu materiju, Kolegijum Doma naroda Parlamentarne skupštine BiH zaključio je da će slijedeća sjednica Doma naroda, dakle naša redovna sjednica, biti održana 4. aprila ove godine, uz naravno presunkciju koja je sama po sebi logična, da će sve obavezne tačke dnevnog reda, kao i tačka koja se odnosi na Prijedlog zakona o izmjeni Zakona o Javnom radio-televizijskom sistemu BiH, biti na toj sjednici, u redovnoj proceduri. To je to o čemu smo vas obavijestili. Dakle, mi smo zaključili ovu tačku dnevnog reda, tako da daljih diskusija po ovoj temi nema, već nastavljamo rad po slijedećoj tački dnevnog reda, a to je – Zahtjev delegata Marija Karamatića za razmatranje Prijedloga zakona o izmjeni Zakona o udruženjima i fondacijama Bosne i Hercegovine po hitnom postupku, u skladu sa članom 124. Poslovnika Doma naroda. Vi ste dobili zahtjev delegata Marija Karamatića za razmatranje Prijedloga zakona o izmjeni zakon o udruženjima i fondacijama BiH po hitnom postupku u skladu sa članom 124. Poslovnika Doma naroda. Pa, riječ dajem predlagaču Zakona ukoliko želi. Izvolite gospodine Karamatiću.
Zahvaljujem gospodine predsjedavajuću. Pa evo, skratiću, puno kraće nego što sam mislio. Znači, Prijedlog zakona se odnosi na članak 6., jer u članku 6. je po vaćežem Zakonu, stajalo da nadležna tijela tj. država BiH udrugama može povjeriti vršenje javnih ovlasti, imajući u vidu, meni je bilo nelogično da 6 udruga koju bilo koja tri čovjeka mogu osnovati, može dobiti ovlasti od države za vršenje javnih ovlaštenja, tj. za vanjsku politiku, trgovinsku politiku, nadzor nad ovim, nadzor nad onim. I ja sam u tom smjeru i pripremio zakon, znači da to izbjegnemo i da vratimo te finansijske tokove u okvire institucija. Međutim, neću to dalje obrazlagati, jer sam postigao usmjeni dogovor sa uvaženim ministrom pravosuđa BiH, da će se ovaj dio naći ugrađen u zakon koji će ići u proceduru, te iz tog razloga, povlačim ovaj Prijedlog zakona iz procedure. Zahvaljujem.
Zahvaljujem gospodine Mario Karamatiću. Imajući u vidu da je ovaj Prijedlog zakona povučen, iako Dom naroda, dakle, ovo nije dobio ranije, tako da imamo proceduralno pitanje koje je nezavisno od Vašeg stava. Ja sada pozivam Dom naroda, da svojim zaključkom utvrdi da prekida raspravu o ovom Zakonu dnevnog reda, ukoliko nema predloga da se nastavi naravno rasprava po ovome Prijedlogu izmjena i dopuna Zakona i da na taj način prevaziđemo ovu situaciju. Dakle, otvaram raspravu o mom prijedlogu. Da li ima prijavljenih za diskusiju? Nema, hvala vam. Stavljam na izjašnjavanje zaključak Doma naroda Parlamentrne skupštine BiH kojim se ovaj Zakon povlači iz procedure, tj. prekida se rad po njemu, kao da nije ni bio predložen. Zahvaljujem. Od prisutnih 14 delegata – 12 delegata je bilo za, protiv nije bio niko, uzdržana su bila 2 delegata. Iz Federacije – 8 za, protiv niko, uzdržan 1. Iz Republike Srpske – 4 za, protiv niko, 1 uzdržan. Postoji opšta i entitetska većina, pa konstatujem da je predloženi zaključak usvojen. Prelazimo na tačku četiri, Ad. 4. Prijedlog zakona o štrajku zaposlenih u institucijama BiH (drugo čitanje), predlagač: Savjet ministara BiH, zakon broj: 01,02-02-1-24/15 od 13.11.2015. i 10.12.2015. godine Na prošloj, 15. sjednici Doma naroda usvojili smo slijedeći zaključak – Odgađa se rasprava o Prijedlogu zakona o štrajku zaposlenih u institucijama BiH (drugo čitanje) predlagača Savjeta ministara BiH, do naredne sjednice Doma naroda Parlamentarne skupštine BiH, te obavezuje Ustavnopravna komisija Doma naroda da koriguje amandmanski gramatičke i pravopisne greške u članu 23. na koji je uložen Amandman III. Ovo je drugo čitanje, u drugom čitanju vodi se rasprava o amandmanima i glasa se o Prijedlogu zakona. Dobili ste Izvještaj Ustavnopravne komisije Doma naroda. Komisija je prihvatila tekst Prijedloga zakona sa ukupno tri amandmana koji su postali sastavni dio teksta Prijedloga zakona, te predlaže Domu njegovo usvajanje. Amandman koji je Domu uložio delegat Halid Genjac, je sastavni dio Izvještaja nadležne Ustavnopravne komisije Doma naroda, čime je realizovan zaključak sa prošle 7 sjednice Doma naroda. Predstavnički dom je na 24. sjednici, održanoj 03.02.2016. godine, usvojio Predlog zakona o štrajku zaposlenih u institucijama BiH, u drugom čitanju, sa tri amandmana. Riječ dajem gospodinu Halidu Genjcu, predsjedavajućem Ustavnopravne komisije Doma naroda, ukoliko želi. Izvolite gospodine Genjac.
Dakle, samo kratko pojašnjenje. Predstavnički dom je usvojio jedan amandman koji je prouzrokovao nesklad u smislu da je brisanjem jedne riječi, dakle – zaposleni i poslodavac, stajalo je, pa je išla množina. Obzirom da je „zaposleni“ izbrisan, ostalo je „poslodavac mogu“, ostala je množina. Mislim da smo mi na prošloj sjednici sasvim ispravno postupili, bez obzira na nastojanje da se izbjegne usaglašavanje, jer član 117. našeg Poslovnika u stavu 1. govori – Za vrijeme rasprave, dakle o zakonu, Dom može ocijeniti da amandmani usvojeni u komisiji, uzrokuju unutrašnji nesklad ili sadrže pravno-tehničke greške, i u tom slučaju se prekida i nastoji se, vraća se komisiji da otkloni. Mi smo, dakle, na Ustavnopravnoj komisiji uložili novi amandman koji otklanja ovaj nesklad i to je prihvaćeno na Komisiji. Dakle, ukupno tri, među njima i ovaj Amandman koji je sada, osigurava taj sklad i jedina činjenica je da sad, dakle za vrlo ovu malu promjenu ipak će biti potrebna komisija za usaglašavanje. Zahvaljujem.
Zahvaljujem Vama, gospodine Genjac. Riječ dajem predlagaču Zakona ukoliko želi. Ne želi, zahvaljujem. Otvaram raspravu, da li se neko javlja za riječ? Prijavljenih nema. Zaključujem raspravu. Pa, prelazimo na izjašnjavanje. Glasamo o Prijedlogu zakona o štrajku zaposlenih u institucijama BiH u drugom čitanju. Zahvaljujem. Od prisutnih 14 delegata – 11 delegata je bilo za, protiv je bio 1 delegat, uzdržana su bila 2 delegata. Iz Federacije – 9 za, protiv niko, uzdržan niko. Iz Republike Srpske – 2 za, 1 protiv, 2 uzdržana. Postoji opšta i entitetska većina, pa konstatujem da Zakon o štrajku zaposlenih u institucijama BiH je usvojen u drugom čitanju, ali konstatujem da je usvojen u različitom tekstu u odnosu na Predstavnički dom, te da moramo formirati Zajedničku komisiju za usaglašavanje teksta Zakona. Pozivam šefove klubova ili članove Kolegija da se izjasne o imenima kandidata za Zajedničku komisiju za usaglašavanje teksta zakona. Izvolite gospodine Genjac. 8
Klub Bošnjaka predlaže Genjca.
Zahvaljujem. Klub Hrvata, uvažena kolegica Ljilja Zovko. Izvolite.
Pa Klub Hrvata predlaže gospođu Zdenku Džambas.
Zahvaljujem. Uvaženi kolega Sredoje Nović, izvolite gospodine Noviću.
nije uključen mikrofon
Zahvaljujemo gospodinu Noviću. Prijedlog ste čuli. Otvaram raspravu o prijedlogu, da li ima drugih prijedloga? Nema prijavljenih. Zahvaljujem. Prelazimo na izjašnjavanje o sastavu Zajedničke komisije za usaglašavanje teksta zakona iz Doma naroda. Zahvaljujem. Od prisutnih 14 delegata – 14 delegata je bilo za. Iz Federacije 9, iz Republike Srpske 5. Pa pošto postoji opšta i entitetska većina, konstatujem da smo za članove Zajedničke komisije za usaglašavanje teksta zakona iz Doma naroda imenovali gospodina Halida Genjca, gospođu Zdenku Džambas i gospodina Darka Babalja. Prelazimo na tačku pet, Ad. 5. Prijedlog zakona o izmjenama i dopunama Zakona o kontroli kretanja oružja i vojne opreme (drugo čitanje), predlagač: Savjet ministara BiH, zakon broj: 01,02-02-1-36/15 od 28.12.2015. godine Ovo je drugo čitanje, u drugom čitanju vodi se rasprava o amandmanima i glasa se o Prijedlogu zakona. Dobili ste Izvještaj Zajedničke komisije za odbranu i bezbjednost BiH. Komisija je prihvatila tekst Prijedloga zakona. Predstavnički dom je na 26. sjednici, održanoj 17.03.2016. godine, usvojio Prijedlog zakona o izmjenama i dopunama Zakona o kontroli kretanja oružja i vojne opreme u drugom čitanju. Riječ dajem gospodinu Sifetu Podžiću, kojeg je Zajednička komisija odredila kao izvjestioca na sjednici Doma naroda, ukoliko želi. Kao u Izvještaju, hvala. 9 Riječ dajem predlagaču zakona, ukoliko želi. Ko je u ime predlagača? Vi ste, ne želite. Zahvaljujem. Otvaram raspravu o ovom Zakonu. Izvolite. Prijavljenih nema. Zaključujem raspravu. Pa, prelazimo na izjašnjavanje. Glasamo o Prijedlogu zakona o izmjeni i dopuni Zakona o kretanju oružja i vojne opreme u drugom čitanju. Zahvaljujem. Od prisutnih 14 delegata – 13 delegata je bilo za, protiv niko nije bio, a uzdržan je bio 1 delegat. Iz Federacije – 9 za, protiv nema, uzdržanih nema. Iz Republike Srpske – 4 za, protiv nema, uzdržan 1. Postoji opšta i entitetska svećina, pa konstatujem da je Zakon o izmjenama i dopunama Zakona o kontroli kretanja oružja i vojne opreme usvojen u drugom čitanju u identičnom teksu kao u Predstavničkom domu Parlamentarne skupštine BiH. Prelazimo na tačku šest, Ad. 6. Prijedlog zakona o dopunama Zakona o odlikovanjima Bosne i Hercegovine (prvo čitanje), predlagač: Savjet ministara BiH, zakon broj: 01,02-02-1- 37/15 od 28.12.2015. i 16.02.2016. godine
Zahvaljujem predsjedavajući. Ja želim prije svega da podržim ideju i nastanak ovog Zakona i podržim principe ovog Zakona. Jer, zaista tokom proteklog vremena pripadnici Ministarstva odbrane i Oružanih 10 snaga BiH su u deminiranju, u spašavanju ljudi i dobara sa područja zahvačenim prirodnim nesrećama i uništavanju neeksplodiranih ubojnih sredstava zaista ostvarili zavidne rezultate i pokazali zaista u svojim aktivnostima da to i treba se respektovati i na odgovarajući način vrednovati, a rekao bih i stimulisati i nagrađivati. Zato podržavam uvođenje ovakve vrste odlikovanja i za ovu namjeru i iz tih razloga podržavam i principe Zakona. Zahvaljujem.
Zahvaljujem. Drugih prijavljenih za raspravu nema, pa zaključujem raspravu. Prelazimo na izjašnjavanje. Glasamo o Prijedlogu zakona o dopunama Zakona o odlikovanjima BiH u prvom čitanju. Zahvaljujem. Od prisutnih 14 delegata – 11 delegata je bilo za, protiv je bio 1 delegat, uzdržana su bila 2 delegata. Iz Federacije – 9 za, protiv niko, uzdržan niko. Iz Republike Srpske – 2 za, 1 protiv, 2 uzdržana. Postoji opšta i entitetska većina, pa konstatujem da je Prijedlog zakona o dopunama Zakona o odlikovanjima BiH usvojen u prvom čitanju. Prelazimo na tačku sedam, Ad. 7. Prijedlog službenog prečišćenog teksta Zakona Bosne i Hercegovine o izvršenju krivičnih sankcija, pritvora i drugih mjera, predlagač: Ustavnopravna komisija Doma naroda, broj: 02/1-50-8-22-14/16 od 03.02.2016. godine Ustavnopravna komisija Doma naroda je u saradnji sa Ustavnopravnom komisijom Predstavničkog doma u skladu sa članom 135. Poslovnika Doma naroda, pripremila je Prijedlog službenog prečišćenog teksta Zakona BiH o izvršenju krivičnih sankcija, pritvora i drugih mjera. Vi ste dobili Prijedlog službenog prečišćenog teksta Zakona BiH o izvršenju krivičnih sankcija, pritvora i drugih mjera. Predstavnički dom je na 26. sjednici održanoj 17.03.2016. godine, utvrdio Prijedlog službno prečišćenog teksta Zakona. Riječ dajem gospodinu Halidu Genjcu, predsjedavajućem Ustavnopravne komisije Doma naroda, ukoliko želi, kao predlagaču.
Zahvaljujem. Nakon izmjena Poslovnika koje smo imali u posljednjem ciklusu, ovaj, uveden i razjašnjen je ovaj institut prečišćenog teksta na način da ustavnopravne komisije oba doma pripremaju prijedlog službenog prečišćenog teksta kad ih za to ovlaste domovi. I onda domovi Parlamentarne skupštine konačno utvrđuju službeni prečišćeni tekst zakona i drugog akta. Ovo je prva situacija u skladu sa ovim izmjenama Poslovnika. Imamo dva vrlo značajna zakona. Ustavnopravne komisije i jednog i drugog Doma su završile taj dio svog posla. Mislim da je korektno urađen posao i ja se javljam prije svega da se zahvalim svima onima koji su među zaposlenim u Parlamentarnoj skupštini, sekretari ustavnopravnih komisija, predstavnici ministarstava nadležnih, učestvovali u izradi ovih tekstova, jer radi se o prilično 11 delikatnom i obimnom poslu i mislim da su ga dobro uradili i da ćemo dobiti prečišene tekstove. Zahvaljujem.
Zahvaljujem gospodine Genjac. Otvaram rasrpavu. Riječ ima uvažena kolegica, gospođa Ljilja Zovko. Izvolite gospođo Zovko.
Molim vas, u ime Kluba Hrvata, samo pet minuta pauze.
Svakako gospođo Zovko. U ime Kluba delegata, dajem pet minuta pauze. [[PAUZA]] Nastavljamo sjednicu. Riječ ima šefica Kluba delegata hrvatskog naroda, gospođa Ljilja Zovko. Izvolite gospođo Zovko.
Pa evo iskoristili smo korisno ovih 5 minuta, dogovorili smo se o jednom problemu vezanom za održavanje sljedeće sjednice. Hvala.
Zahvaljujem gospođo Zovko. Nastavljamo raditi po ovoj tački dnevnog reda. Rasprava je još uvijek otvorena. Nema prijavljenih za učešće u raspravi. Zaključujem raspravu pa prelazimo na izjašnjavanje. Glasamo o prijedlogu prečišćenog teksta Zakona BiH o izvršenju krivičnih sankcija, pritvora i drugih mjera. Zahvaljujem. Od prisutnih 14 delegata – 14 delegata je bilo za, iz Federacije 9, iz Republike Srpske 5. Postoji opšta i entitetska većina pa konstatujem da je službeni prečišćeni tekst Zakona BiH o izvršenju krivičnih sankcija, pritvora i drugih mjera utvrđen. 12 Prelazimo na tačku osam, Ad. 8. Prijedlog službenog prečišćenog teksta Zakona o državljanstvu Bosne i Hercegovine, predlagač: Ustavnopravna komisija Doma naroda, broj: 02/1-50-8-22- 14/16 od 03.02.2016. godine Ustavnopravna komisija Doma naroda je u saradnji sa Ustavnopravnom komisijom Predstavničkog doma, a u skladu sa članom 135. Poslovnika Doma naroda pripremila Prijedlog službenog prečišćenog teksta Zakona o državljanstvu BiH. Vi ste dobili Prijedlog službenog prečišćenog teksta Zakona o državljanstvu BiH. Predstavnički dom je na 26. sjednici održanoj 17.03.2016. godine utvrdio Prijedlog službenog prečišćenog teksta Zakona. Riječ dajem gospodinu Halidu Genjcu kao predsjedavajućem Ustavnopravne komisije, izvjestiocu i predlagaču. Kao u Izvještaju. Hvala Vam. Otvaram raspravu. Da li se neko javlja za riječ? Prijavljenih nema. Zaključujem raspravu. Prelazimo na izjašnjavanje. Zahvaljujem. Od prisutnih 14 delegata – 14 delegata je bilo za, iz Federacije 9, iz Republike Srpske 5. Postoji opšta i entitetska većina, pa konstatujem da je službeni prečišćeni tekst Zakona o državljanstvu BiH utvrđen. Prelazimo na tačku devet, Ad. 9. Izvještaj o radu parlamentarnog vojnog povjerenika BiH za 2015. godine, broj: 01,02-50-19-419/16 od 04.02.2016. godine
Gospodine predsjedavajući, poštovane kolege. Tražim da se tačka 16. izuzme i da se o njoj glasa posebno.
Gospodine Podžiću, da preciziramo pošto je bilo izmjena dnevnog reda prije usvajanja, to je Izvještaj o radu Zajedničke komisije za nadzor nad radom Obavještajno- bezbjednosne agencije BiH za 2015. godinu. 14
Tako je.
Dobro. Da li ima još prijavljenih za učešće u raspravi o prijedlogu koji se tiče procedure? Nema. Sada želim samo da obavim konsultacije u samom Kolegiju, imajući u vidu da je ovo naš prijedlog bio, možda mi možemo usvojiti prijedlog, a možda Gospodine Podžiću, da li je moguće da ide zajedno rasprava, a posebno glasanje? Slažete se s tim. Hvala Vam. Dakle, modifikujemo prijedlog zaključka na taj način da kažemo – Da se objedinjuje rasprava o izvještajima o radu stalnih komisija Doma naroda i zajedničkih komisija oba doma Parlamentarne skupštine BiH od tačke 11. do tačke 19. uključujući i tačku 19. dnevnog reda. Da se izjašnjavanje obavlja tako što se objedinjuje izjašnjavanje od tačke 11. do tačke 19., uključujući i tačku 19. dnevnog reda izuzev tačke 16., a da se posebno glasa o tački 16. dnevnog reda. Ovako modifikovan prijedlog dajem na raspravu. Da li ima neko drugih prijedloga? Niko se nije prijavio. Pozivam vas da se izjasnimo. Zahvaljujem. Od prisutnih 14 delegata – 13 delegata je bilo za ovaj prijedlog, protiv nije bio niko, a uzdržan je bio 1 delegat. Iz Federacije – 8 za, protiv niko, uzdržan 1. Iz Republike Srpske – 5 za, protiv niko, niko uzdržan. Postoji opšta i entitetska većina, pa konstatujem da je prijedlog usvojen. Ad. 11. – Ad. 19. Izjašnjavanje o izvještajima